เทศบัญญัติเทศบาลเมืองเลยเทศบัญญัติเทศบาลเมืองเลยเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองเลยตำบลกุดป่อง อำเภอเมือง จังหวัดเลยพ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลเมืองเลยโดยความเห็นชอบของสภาเทศบาลเมืองเลย จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองเลยเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองเลย ตำบลกุดป่อง อำเภอเมือง จังหวัดเลย พ.ศ.๒๕๕๒ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเลยที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในเทศบัญญัตินี้เขตเทศบาลเมืองเลย หมายความว่าพื้นที่ในบริเวณด้านเหนือ ด้านตะวันออก ด้านใต้และด้านตะวันตก โดยมีเขต ดังต่อไปนี้ด้านเหนือตั้งแต่หลักเขตที่ ๑ ซึ่งตั้งอยู่ริมถนนทางเข้าวัดคาธอลิคฟากเหนือห่างจากศูนย์ทางหลวงแผ่นดินหมายเลข ๒๐๑ ฟากตะวันตก ตามแนวเส้นตั้งฉาก ระยะ ๕๐๐เมตร เลียบตามถนนทางเข้าวัดคาธอลิคฟากเหนือไปทางทิศตะวันออกเฉียงใต้ ถึงหลักเขตที่๒ ซึ่งตั้งอยู่ริมทางแยกเข้าวัดคาธอลิคฟากเหนือ ตรงถนนทางเข้าวัดคาธอลิคบรรจบกับทางหลวงแผ่นดินหมายเลข ๒๐๑ จากหลักเขตที่ ๒เป็นเส้นตรงไปทางทิศตะวันออกเฉียงใต้ ผ่านทางหลวงแผ่นดินหมายเลข ๒๐๑ ถึงหลักเขตที่๓ ซึ่งตั้งอยู่ริมแม่น้ำเลยฝั่งตะวันตก ตรงที่ลำน้ำหมานบรรจบกับแม่น้ำเลยด้านตะวันออกจากหลักเขตที่ ๓ เลียบแม่น้ำเลยฝั่งตะวันตก ไปทางทิศตะวันออกเฉียงใต้ ถึงหลักเขตที่๔ ซึ่งตั้งอยู่ริมแม่น้ำเลยฝั่งตะวันตกจากหลักเขตที่ ๔ เป็นเส้นตรงไปทางทิศตะวันออกข้ามแม่น้ำเลย ถึงหลักเขตที่ ๕ ซึ่งตั้งอยู่ริมแม่น้ำเลย ฝั่งตะวันออกและห่างจากศูนย์กลางสี่แยกถนนไปบ้านนาบอน ตามแนวถนนไปบ้านนาบอน ระยะ ๘๐๐ เมตรจากหลักเขตที่ ๕เป็นเส้นตรงไปทางทิศตะวันออกเฉียงใต้ ผ่านถนนไปบ้านนาบอน ถึงหลักเขตที่ ๖ซึ่งตั้งอยู่ห่างจากทางหลวงแผ่นดินหมายเลข ๒๑๓๘ บ้านฟากเลย - นาด้วง ตรง กม.๐.๖๐๗ ตามแนวเส้นตั้งฉากระยะ ๒๐๐ เมตรจากหลักเขตที่ ๖ เป็นเส้นขนาน ระยะ ๒๐๐ เมตรกับทางหลวงแผ่นดินหมายเลข ๒๑๓๘ บ้านฟากเลย - นาด้วง ไปทางทิศตะวันออกเฉียงใต้ถึงหลักเขตที่ ๗ ซึ่งตั้งอยู่ริมห้วยน้ำลายฝั่งเหนือ ห่างจากทางหลวงแผ่นดินหมายเลข๒๑๓๘ บ้านฟากเลย - นาด้วง ตามแนวเส้นตั้งฉาก ระยะ ๒๐๐ เมตรด้านใต้จากหลักเขตที่ ๗ เลียบห้วยน้ำลายฝั่งเหนือไปทางทิศตะวันตกผ่านทางหลวงแผ่นดินหมายเลข ๒๑๓๘ บ้านฟากเลย - นาด้วง ถึงหลักเขตที่๘ ซึ่งตั้งอยู่ริมแม่น้ำเลย ฝั่งตะวันออก ตรงที่ห้วยน้ำลายบรรจบกับแม่น้ำเลยจากหลักเขตที่ ๘เป็นเส้นตรงไปทางทิศตะวันตกเฉียงใต้ ข้ามแม่น้ำเลยถึงหลักเขตที่ ๙ ซึ่งตั้งอยู่ริมแม่น้ำเลยฝั่งตะวันตก ตรงที่ลำน้ำมาบรรจบกับแม่น้ำเลยจากหลักเขตที่ ๙ เลียบริมลำน้ำนา ฝั่งเหนือไปทางทิศตะวันตก ถึงหลักเขตที่ ๑๐ ซึ่งตั้งอยู่ริมถนนมลิวรรณ ฟากตะวันออกจากหลักเขตที่ ๑๐ เป็นเส้นตรงไปทางทิศตะวันตกผ่านถนนมลิวรรณ ถึงหลักเขตที่ ๑๑ ซึ่งตั้งอยู่ริมคลองส่งน้ำชลประทานฝั่งตะวันออกและห่างจากศูนย์กลางถนนมลิวรรณ ตามแนวตั้งฉาก ระยะ ๔๐๐ เมตรด้านตะวันตกจากหลักเขตที่ ๑๑ เป็นเส้นขนาน ระยะ ๔๐๐ เมตร กับถนนมลิวรรณ ไปทางทิศเหนือข้ามคลองปุ่งแสนฮาดถึงหลักเขตที่๑๒ ซึ่งตั้งอยู่ริมคลองบุ่งแสนฮาดฝั่งเหนือจากหลักเขตที่ ๑๒ เลียบริมคลองบุ่งแสนฮาดฝั่งเหนือ ไปทางทิศตะวันตกเฉียงเหนือ ข้ามลำน้ำหมานตรงที่ลำน้ำหมานบรรจบกับคลองปุ่งแสนฮาดข้ามคลองส่งน้ำชลประทาน ถึงหลักเขตที่ ๑๓ ซึ่งตั้งอยู่ริมอ่างเก็บน้ำชลประทานลำน้ำหมานฝั่งตะวันออกจากหลักเขตที่ ๑๓ เป็นเส้นตรงไปทางทิศเหนือผ่านทางหลวงแผ่นดินหมายเลข ๒๐๓ ถึงหลักเขตที่ ๑๔ซึ่งตั้งอยู่ริมทางหลวงแผ่นดินหมายเลข ๒๐๓ ฟากเหนือ ตรง กม.๑.๕๘๘จากหลักเขตที่ ๑๔เป็นเส้นตรงไปทางทิศตะวันออกเฉียงเหนือ ถึงหลักเขตที่ ๑๕ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๐๓ ฟากเหนือ ตรง กม.๑.๕๘๘ตามแนวตั้งฉาก ระยะ ๒๐๐ เมตรจากหลักเขตที่ ๑๕ เป็นเส้นขนาน ระยะ ๒๐๐ เมตรกับทางหลวงแผ่นดินหมายเลข ๒๐๓ ไปทางทิศตะวันออก ถึงหลักเขตที่ ๑๖ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๐๑ ตามแนวเส้นตั้งฉาก ระยะ๕๐๐ เมตรจากหลักเขตที่ ๑๖ เป็นเส้นขนาน ระยะ ๕๐๐ เมตรกับทางหลวงแผ่นดินหมายเลข ๒๐๑ ไปทางทิศเหนือบรรจบกับหลักเขตที่ ๑ทั้งนี้ตามแผนที่ท้ายเทศบัญญัตินี้ข้อ ๔ภายในพื้นที่บริเวณหมายเลข ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) สถานสงเคราะห์หรือรับเลี้ยงสัตว์(๗) โรงฆ่าสัตว์(๘) ไซโลเก็บผลผลิตทางการเกษตร(๙) สนามแข่งรถ(๑๐) สนามแข่งม้า(๑๑) สนามยิงปืน(๑๒) กำจัดมูลฝอย(๑๓) ซื้อขายเศษวัสดุบริเวณริมทางหลวงแผ่นดินหมายเลข ๒๐๑ สายสีคิ้ว -เชียงคาน และทางหลวงแผ่นดินหมายเลข ๒๐๓ สายหล่มสัก - เลยให้มีที่ว่างตามแนวขนานริมเขตทางตามกฎหมายอื่นที่เกี่ยวข้องกำหนดไว้ข้อ ๕ภายในพื้นที่บริเวณหมายเลข ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖)สถานที่เก็บสินค้าซึ่งเป็นที่เก็บผักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๗) สถานสงเคราะห์หรือรับเลี้ยงสัตว์(๘) โรงฆ่าสัตว์(๙) ไซโลเก็บผลผลิตทางการเกษตร(๑๐) สนามแข่งรถ(๑๑) สนามแข่งม้า(๑๒) สนามยิงปืน(๑๓) กำจัดมูลฝอย(๑๔) ซื้อขายเศษวัสดุบริเวณริมทางหลวงแผ่นดินหมายเลข ๒๐๑ สายสีคิ้ว -เชียงคาน และทางหลวงแผ่นดินหมายเลข ๒๐๓ สายหล่มสัก - เลยให้มีที่ว่างตามแนวขนานริมเขตทางตามกฎหมายอื่นที่เกี่ยวข้องกำหนดไว้ข้อ ๖ภายในพื้นที่บริเวณหมายเลข ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะ ห่านเป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) สถานสงเคราะห์หรือรับเลี้ยงสัตว์(๘) โรงฆ่าสัตว์(๙) ไซโลเก็บผลผลิตทางการเกษตร(๑๐) สนามแข่งรถ(๑๑) สนามแข่งม้า(๑๒) สนามยิงปืน(๑๓) กำจัดมูลฝอย(๑๔) ซื้อขายเศษวัสดุบริเวณริมทางหลวงแผ่นดินหมายเลข ๒๐๑ สายสีคิ้ว -เชียงคาน ให้มีที่ว่างตามแนวขนานริมเขตทางตามกฎหมายอื่นที่เกี่ยวข้องกำหนดไว้ข้อ ๗ภายในพื้นที่บริเวณหมายเลข ๔ ห้ามมิให้บุคคลใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) จัดสรรที่ดินเพื่อประกอบอุตสาหกรรม(๖)การอยู่อาศัยหรือประกอบพาณิชยกรรมประเภทอาคารขนาดใหญ่(๗)การอยู่อาศัยหรือประกอบพาณิชกรรมประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) การอยู่อาศัยประเภทห้องชุด อาคารชุดหรือหอพักบริเวณริมทางหลวงแผ่นดินหมายเลข ๒๐๓ สายหล่มสัก -เลย ให้มีที่ว่างตามแนวขนานริมเขตทางตามกฎหมายอื่นที่เกี่ยวข้องกำหนดไว้ข้อ ๘ภายในพื้นที่บริเวณหมายเลข ๕ห้ามมิให้บุคคลใดก่อสร้างอาคาร ดังต่อไปนี้(๑) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒)อาคารอยู่อาศัยประเภทอาคารสูงและอาคารขนาดใหญ่(๓) ห้องแถว ตึกแถว หรือบ้านแถวข้อ ๙ภายในพื้นที่บริเวณหมายเลข ๖ห้ามมิให้บุคคลใดก่อสร้างอาคาร ดังต่อไปนี้(๑) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) อาคารอยู่อาศัยประเภทอาคารสูงและอาคารขนาดใหญ่(๓) ห้องแถว ตึกแถว หรือบ้านแถวบริเวณริมทางหลวงแผ่นดินหมายเลข ๒๐๓ สายหล่มสัก -เลย ให้มีที่ว่างตามแนวขนานริมเขตทางตามกฎหมายอื่นที่เกี่ยวข้องกำหนดไว้ข้อ ๑๐ภายในบริเวณพื้นที่ที่กำหนดไว้ตามข้อ๔ ถึงข้อ ๙ ห้ามมิให้บุคคลใดดัดแปลงใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ถึงข้อ ๙ข้อ ๑๑อาคารที่มีอยู่แล้วในพื้นที่ที่กำหนดตามข้อ๔ ถึงข้อ ๙ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๔ ถึงข้อ ๙ข้อ ๑๒อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๓ให้นายกเทศมนตรีเมืองเลยรักษาการตามเทศบัญญัตินี้ประกาศณ วันที่ ๑๐ พฤศจิกายน พ.ศ. ๒๕๕๒สมศักดิ์แสงเจริญรัตน์นายกเทศมนตรีเมืองเลย[เอกสารแนบท้าย]๑.แผนที่ท้ายเทศบัญญัติเทศบาลเมืองเลย เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองเลยตำบลกุดป่อง อำเภอเมือง จังหวัดเลย พ.ศ. ๒๕๕๒๒. บัญชีท้ายเทศบัญญัติกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองเลยฯ พ.ศ.๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๐กุมภาพันธ์ ๒๕๕๓นันท์นภัสร์/ตรวจ๑๐กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๕ ง/หน้า ๓/๒๘ มกราคม ๒๕๕๓